# data[].attributes.body
သင်ယူမှုလုပ်ငန်း (၂) နှင့် (၃) တွင် ပထဝီဝင်ဆိုင်ရာ ဒေသကြီးများအနက်မှ ဒေသတစ်ခု၏ အကြောင်းကို သုတေသနပြု လေ့လာခဲ့ပြီးဖြစ်သည်။ ယခုအခါ လေ့လာသင်ယူခဲ့ရသည်များကို ပြန်လည်သုံးသပ်ရန် သရုပ်ပုံကားချပ်တစ်ခု ဖန်းတီးရမည် ဖြစ်သည်။

ထိုပုံကားချပ်သည် အရှေ့ဘက်ကုန်းမြင့်ဒေသ၊ အနောက်ဘက်တောင်တန်းဒေသ၊ အလယ်ပိုင်း ချိုင့်ဝှမ်းဒေသနှင့် ရခိုင်ကမ်းမြောင်ဒေသဟူသော ဒေသကြီး (၄)ခုအနက်မှ တစ်ခု၏ အကြောင်းဖြစ်ရပါမည်။

ပုံကားချပ်သည် စက်မှုနှင့်စိုက်ပျိုးရေး၊ ဒေသ၏ ပထဝီဝင်ဆိုင်ရာ သွင်ပြင်လက္ခဏာ၊ လူများ၏ အလုပ်အကိုင်နှင့် လူနေမှုပုံစံများနှင့် ဒေသ၏ ရာသီဥတုတို့ကြား ဆက်နွှယ်မှု များကို ပြသရပါမည်။ သက်ဆိုင်ရာဒေသအပေါ်         ရာသီဥတုပြောင်းလဲခြင်းကြောင့် ဖြစ်ပေါ်ဖူးခဲ့ဖွယ်ရှိသော သက်ရောက်မှုများကိုလည်း စူးစမ်းလေ့လာသင့်ပါသည်။ ဥပမာ - ရာသီဥတု ပိုမိုပြင်းထန်လာခြင်း၊ ရေကြီးခြင်း။

သင်၏ သရုပ်ဖော်ပုံကားချပ်ပုံကို ဤလင့်ခ်တွင်တင်ပါ။

အခြားသင်တန်းတက်‌ရောက်သူများက တင်ထားသော သရုပ်ဖော်ပုံကားချပ်ပုံများကို အွန်လိုင်းပြခန်းလှည့်လည်ကြည့်ရှုသင်ယူခြင်း (virtual gallery walk) နည်းဖြင့်ကြည့်ရှုလေ့လာပါ။

# data[].attributes.body
အခြေခံပညာမူလတန်းအဆင့်၊ စတုတ္ထတန်း၊ လူမှုရေးဘာသာရပ် ဆရာလမ်းညွှန်မှ ကောက်နုတ်ထားပါသည်။

# data[].attributes.body
မြန်မာနိုင်ငံပါဝင်သော သို့မဟုတ် မြန်မာနိုင်ငံနှင့် ပတ်သက်မှုရှိသော ကမ္ဘာလုံးဆိုင်ရာ အဖွဲ့အစည်းများကို သုတေသန ပြုလုပ်နိုင်ပါသည်။ ဥပမာ - UNESCO, WTO အစရှိသည်ဖြင့်။ (သို့မဟုတ်)

ဒေသတွင်းမှ အိမ်နီးချင်းနိုင်ငံတစ်နိုင်ငံကို ရွေးချယ်ပြီး သုတေသနပြုပါ။

• သက်ဆိုင်ရာနိုင်ငံ၏ ပထဝီဝင်ဆိုင်ရာ သွင်ပြင်လက္ခဏာများ

• မြန်မာနိုင်ငံနှင့်ဆက်စပ်သော ၎င်း၏တည်နေရာ (ဥပမာ - နယ်နိမိတ်၊ အရပ်မျက်နှာ)

• ထိုနိုင်ငံ၏ အစိုးရစနစ်

• မြန်မာနိုင်ငံနှင့် ကုန်သွယ်မှုနှင့် သံတမန်ဆက်ဆံရေး

• မြန်မာနှင့် အဆိုပါနိုင်ငံတို့ အဖွဲ့ဝင်အဖြစ်ပါဝင်သော အဖွဲ့အစည်းများ (ဥပမာ - အာဆီယံ၊ ကမ္ဘာ့ကုန်သွယ်ရေးအဖွဲ့အစည်း အစရှိသည်ဖြင့်)

• နှစ်နိုင်ငံစလုံး ပါဝင်ဆင်နွှဲသည့်ပွဲတော်များ (ဥပမာ - အာဆီယံအားကစားပွဲတော်)

သုတေသနမှတွေ့ရှိချက်များကို ပါဝါပွိုင့်တင်ပြမှုတစ်ခုပြင်ဆင်ပြီး သင်၏ ပါဝါပွိုင့်ဆလိုက်ကို ဤမေးခွန်းအောက်တွင်တင်ပါ။